ai4bharat/Pralekha huggingface dataset:
आरोग्य आणि कुटुंब कल्याण मंत्रालय
देशात कोविड-19 रुग्णांची वास्तविक संख्या 3.42 लाख
6.35 लाख रुग्ण बरे झाले असून यात वाढ होत आहे
1 % पेक्षा कमी रुग्ण व्हेंटीलेटरवर, 2 % पेक्षा कमी आयसीयू मध्ये आणि 3 % पेक्षा कमी रुग्ण ऑक्सिजन बेडवर
नवी दिल्ली, 17 जुलै 2020
देशात सध्या कोविड-19 रुग्णांची वास्तविक संख्या केवळ 3,42, 756 आहे. 6.35 लाखाहून  अधिक रुग्ण बरे झाले आहेत.
भारत हा 1.35 अब्ज लोकसंख्येंचा, जगातली सर्वात मोठी लोकसंख्या असलेला दुसरा देश असून इथे दहा लाख लोकसंख्येत 727.4 रुग्ण आढळतात. हे प्रमाण जागतिक स्तरावर काही युरोपियन देशांच्या तुलनेत चार ते आठ पटीने कमी आहे. दहा लाख लोकसंख्येत 18.6 मृत्यू ही भारतातली आकडेवारी जगातल्या सर्वात कमी मृत्यू असलेल्या पैकी आहे. घरोघरी सर्वेक्षण, संपर्कातल्या व्यक्तींचा शोध, प्रतिबंधित आणि बफर क्षेत्रात देखरेख, चाचण्या आणि वेळेवर निदान यासाठी सर्व राज्ये आणि केंद्र्शासित प्र्देशाच्या समन्वयी प्रयत्नाने बाधित व्यक्तींचे लवकर निदान झाले. यामुळे उपचारही लवकर सुरु करण्यासाठी मदत झाली.
सौम्य, मध्यमआणि तीव्र अशा वर्गवारीसाठी भारताने आरोग्य आणि कुटुंब कल्याण मंत्रालयाच्या वैद्यकीय व्यवस्थापन सूचनावलीत दिल्याप्रमाणे आदर्श सूचनांचे पालन केले. प्रभावी वैद्यकीय व्यवस्थापन रणनीतीचे सकारात्मक परिणाम दिसून आले. लक्षणे नसणारे आणि सौम्य लक्षणे असणाऱ्या सुमारे 80 % रुग्णांना गृह विलगीकरणात वैद्यकीय देखरेखीखाली ठेवण्यात आले. मध्यमआणि गंभीर रुग्णांवर समर्पित कोविड रुग्णालये किंवा समर्पित कोविड आरोग्य केंद्रात उपचार सुरु आहेत. लक्षणे नसणारे आणि सौम्य लक्षणे असणाऱ्याना गृह विलगीकरणात ठेवल्याने रूग्णालयावरचा ताण कमी राहून गंभीर रुग्णांच्या उपचाराकडे आणि मृत्यू दर कमी राखण्यावर लक्ष केंद्रित करणे सुनिश्चित करता आले. 1.94% पेक्षा कमी रुग्ण आयसीयू मध्ये, 0.35% व्हेंटीलेटरवर,तर 2.81 % रुग्ण ऑक्सिजन बेडवर आहेत.
दाखल झालेल्या रुग्णांना दर्जेदार उपचार सुनिश्चित करण्यासाठी देशभरात वैद्यकीय पायाभूत सुविधांचा सातत्याने विस्तार करण्यात येत आहे. या प्रयत्नामुळे कोविड-19 उपचारासाठी कोविड-19 रुग्णालये पायाभूत सुविधा आज मजबूत आहेत. देशात 1383 समर्पित कोविड रुग्णालये, 3107 समर्पित हेल्थकेअर केंद्रे, 10,382कोविड केअर केंद्रे आहेत. या सर्वांची एकत्रित क्षमता 46,673आयसीयू खाटा इतकी आहे. सर्व राज्ये आणि केंद्र शासित प्रदेशातल्या रुग्णालयात 21,848 व्हेंटीलेटर आहेत.एन 95 मास्क आणि पिपिई कीटचा तुटवडा नाही.केंद्राने 235.58लाख एन 95 मास्क आणि 124.26.लाख पीपीई कीट राज्ये, केंद्रशासित प्रदेश आणि केंद्रीय संस्थाना पुरवले आहेत. कोविड-19 शी संबंधित सर्व तांत्रिक मुद्दे, मार्गदर्शक तत्वे,आणि सल्ल्यासंबंधी अधिकृत आणि अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/आणि @MOHFW_INDIA.
कोविड-19 शी संबंधित तांत्रिक विचारणा : technicalquery.covid19[at]gov[dot]inयावर तर इतर मुद्दे ncov2019[at]gov[dot]in आणि @CovidIndiaSeva यावर पाठवू शकता.
कोविड-19 संदर्भात काही शंका असल्यास कृपया आरोग्य आणि कुटुंब कल्याण मंत्रालयाच्या + 91-11-23978046 या हेल्पलाइनवर किंवा 1075  क्रमांकावर संपर्क साधा.. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी https://www.mohfw.gov.in/pdf/coronvavirushelplinenumber.pdf .वर उपलब्ध आहे.
B.Gokhale/N.Chitale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
विशिष्ट सेवेसाठी राष्ट्रपती पोलिस पदक आणि गुणवत्तापूर्ण सेवेसाठी पोलिस पदके रेल्वे पोलिस दल आणि रेल्वे सुरक्षा विशेष दलाच्या कर्मचाऱ्यांना जाहीर
स्वातंत्र्यदिन  निमित्त, भारताच्या राष्ट्रपतींनी विशिष्ट सेवेसाठी राष्ट्रपती पोलिस पदके आणि गुणवत्तापूर्ण सेवेसाठी पोलिस पदके खालील रेल्वे पोलिस दल आणि रेल्वे पोलिस सुरक्षा दलाच्या कर्मचाऱ्यांना जाहीर केली आहेत.
विशिष्ट सेवेसाठी राष्ट्रपती पोलिस पदके 
1. प्रवीणचंद्र सिन्हा, प्रमुख सुरक्षा आयुक्त, पश्चिम रेल्वे
गुणवत्तापूर्ण सेवेसाठी पोलिस पदक 
1. शमसुल अर्फिन, सहाय्यक सुरक्षा आयुक्त, उत्तर फ्रंटियर रेल्वे
2. राजीव सिंग सलारिया, निरीक्षक, पश्चिम रेल्वे
3. सय्यदा तहसीन, उपनिरीक्षक, दक्षिण मध्य रेल्वे
4. जयश्री पुरूषोत्तम पाटील, उपनिरीक्षक, मध्य रेल्वे
5. प्रदीप कुमार, उपनिरीक्षक, रेल्वे मंडळ
6. नसीर अहमद भट, उपनिरीक्षक, 6BN/RPSF
7. एन सुब्बाराव, उपनिरीक्षक, एस ई सी रेल्वे
8. थिरीपाल गोटेमुक्काला, सहाय्यक उपनिरीक्षक, दक्षिण पश्चिम रेल्वे
9. सुब्बाराव नाटकम, सहाय्यक उपनिरीक्षक, टीसी मौला अली
10. राघवेंद्र के शिरागेरी, सहाय्यक उपनिरीक्षक, दक्षिण पश्चिम रेल्वे
11. सुनील भागवत चौधरी, सहाय्यक उपनिरीक्षक, मध्य रेल्वे
12. कन्वरपाल यादव, मुख्य हवालदार, पश्चिम रेल्वे
13. बी विजया सारधी, मुख्य हवालदार, टीसी मौला अली
14. राजेंद्र सिंग, हवालदार, जेजेआर, रेल्वे पोलिस दल अकादमी
15. सत्पाल, हवालदार, सफाईवाला, 3BN/RPSF
पंतप्रधान कार्यालय
नरेंद्र चंचल यांच्या निधनाबद्दल पंतप्रधानांकडून शोक व्यक्त
नवी दिल्ली, 22 जानेवारी 2021
पंतप्रधान नरेंद्र मोदी यांनी, लोकप्रिय भजन गायक नरेंद्र चंचल यांच्या निधनाबद्दल शोक व्यक्त केला आहे.
“लोकप्रिय भजन गायक नरेंद्र चंचल जी यांच्या निधनाचे वृत्त दुःखदायक आहे. आपल्या मधुर आवाजाने भजन गायन विश्वात त्यांनी आपली एक वेगळी ओळख निर्माण केली. त्यांचे कुटुंबिय आणि चाहत्यांप्रती मी माझ्या शोकसंवेदना व्यक्त करतो. ओम शांती” , असे पंतप्रधानांनी आपल्या ट्वीटमध्ये म्हटले आहे.
S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(